Държавен вестник, бр. 45, 2022 г., стр. 21

БРОЙ  45	
Д Ъ Р Ж А В Е Н  В Е С Т Н И К 	
СТР.  21  
Член 9
1. Страните подкрепят прякото сътруд­
ничество между съответните институции за 
предотвратяване на незаконния внос, износ 
и прехвърляне на собствеността на културни 
ценности, признати за културно наследство на 
двете държави, в съответствие с националното 
законодателство на всяка държава и Конвен­
цията на ЮНЕСКО за мерките, насочени към 
забрана и предотвратяване на незаконен внос, 
износ и прехвърляне на правото на собственост 
на културни ценности, подписана в Париж на 
17 ноември 1970 г. 
2. В рамките на своите компетентности 
съответните институции обменят информация 
и оказват подкрепа при търсенето и възстано­
вяването на незаконно прехвърлени културни 
ценности, които се намират на територията 
на другата държава, в съответствие с разпо­
редбите на международните споразумения, 
които са обвързващи за техните държави, 
както и националното им законодателство. 
Член 10
Страните подкрепят сътрудничеството в 
областта на опазването на нематериалното 
културно наследство, включително участието 
на фолклорни ансамбли и творци в меж­
дународни фестивали, провеждани в двете 
държави, както и презентации на фолклор­
ното изкуство.
Член 11
1. Страните насърчават сътрудничеството 
между националните си библиотеки, осъ­
ществявано в съответствие с разпоредбите на 
преките споразумения между тях.
2. Като признават важността на публику­
ването на литературни произведения с цел 
да се научи повече за културата на другата 
държава, Страните подкрепят инициативи и 
дейности, свързани с превода, предназначени 
за обучение на преводачи. Полската страна 
желае да насърчи българските преводачи 
и издатели, заинтересовани от превода на 
полска литература, да се възползват от про­
грамите, координирани от Полския институт 
за книга в Краков, включително Програмата 
за превод ©ПОЛША (POLAND Translation 
Programme).
3. Страните си сътрудничат в инициати­
ви, насърчаващи читателската аудитория и 
презентациите на национална литература в 
държавата на другата Страна, включително 
панаири на книгите.
Член 12
1. Страните подкрепят участие в между­
народни филмови фестивали, организирани в 
другата държава, в съответствие с правилата 
и разпоредбите на тези фестивали.
2. Страните подкрепят прякото сътруд­
ничество между институции, организации и 
филмови продуценти в кинематографичното 
производство, предоставянето на кинема­
тографски услуги и организирането на фил­
мови прожекции.
3. Страните подкрепят сътрудничеството 
между Българската национална филмотека и 
Полския национален филмов архив – Аудио-
визуален институт, при споделяне на опит по 
отношение на цифровизацията, съхраняването 
и споделянето на кинематографично и аудио-
визуално наследство.
Член 13
Страните подкрепят прякото сътрудни­
чество в архивирането, и по-специално в пре­
доставянето на архивни материали за научни 
и социални цели, както и обмена на опит, 
публикации и копия на архивни материали в 
съответствие с разпоредбите на съответното 
национално законодателство, действащо във 
всяка от държавите.
Член 14
Страните споделят опит в изследванията 
и документирането на историята и подкрепят 
сътрудничеството по отношение на изпъл­
нението на съвместни проекти в области на 
историческото образование и разпространя­
ването на изследвания за възпоменание на 
жертвите на тоталитарните и авторитарните 
режими.
Член 15
1. Страните подкрепят сътрудничеството в 
областта на образованието, науката, културата 
и комуникациите и информацията в рамките 
на Организацията на обединените нации за 
образование, наука и култура (ЮНЕСКО), 
както и на двустранно ниво – пряко сътруд­
ничество в тези области между техните на­
ционални комисии на ЮНЕСКО.
2. Страните си сътрудничат в рамките на 
програмите и инициативите на Европейския 
съюз и чрез споделяне на опит и добри прак­
тики, свързани с използването на европейско 
финансиране.
II. Образование 
Член 16
Страните подкрепят обмена на информация 
относно образователните системи, техните 
планове за развитие и насоки за реформи.
Член 17
Страните насърчават сътрудничеството 
между училища, учебните заведения и други 
образователни институции на двете държави, 
по-специално по eTwinning, eTwinningPlus 
и новите програми на Европейския съюз 
в областта на образованието, обучението, 
младежта и спорта, т.е. наследник на про­
грама Еразъм+ и Европейски корпус за 
солидарност, а също и като част от преките 
партньорства.
III. Спорт
Член 18
1. Страните заявяват своята готовност за 
сътрудничество и обмен на опит в областта 
на спорта.